جمهورباشقانی رجب طیب اردوغان، ان بؤیوک آرزولاری‌نین،  اوشاقلار و گنج‌لره چوخ داها پارلاق صاباح‌لار حاضیرلاماق اولدوغونو سؤیله‌دی.
پرزیدنتلیک ایرتیباطات رهبرلیگین‌دن وئریلن معلوماتا گؤره، جمهور باشقانی اردوغان، 23 آوریل میللی حاکمیت و اوشاق بایرامی دولاییسی ایله بیر مساژ یاییب.
تورکیه بؤیوک میللت مجلیسی‌نین 99ونجو تشکیلات ایل دؤنومونو، تورکیه‌نین و دونیانین بوتون اوشاق‌لاری‌نین میللی اگمنلیک و اوشاق بایرامینی تبریک ائدن اردوغان، مساژیندا،
میللی اگمنلیگیمیزین اساس‌لاری آتیلارکن، عزیز میللتیمیز هر یاش‌دان فردی ظفر و جمهوریتیمیزین قورولوشونا اوزانان یولدا بیرلیک و برابرلیک ایچینده قورخما‌دان موجادله وئرمیش‌دیر. حاکمیت قئید-شرط‌سیز میللت شواری ایستیقلال و ایستیقبال موجادله‌سینی اگمنلیک، گله‌جگینه ایستیقامت وئرن میللتیمیز اوچون مجلیسین آلت یاپی، وطن و بایراق سئوگی‌سی‌نین، بیرلیک، برابرلیک و قارداشلیغیمیزین تیمثا‌لی، اؤزگورلوغوموزون گووئنجه‌سی اولموش‌دور." ایفاده‌لرینه یئر وئریب.
پرزیدنت اردوغان، بون‌لاری قئید ائتدی:
23"  آوریل 1920، میللی ایراده هر تور گوجون اوستونده توتان میللتیمیز اوچون، میللی ایراده‌نین خاریجینده و اوستونده هئچ بیر گوجون، هئچ بیر حاکمیتین، هئچ بیر توصیه‌نین تانینمایا‌جاق و تام موستقیل‌لیک یولوندا ایرلیلییشیمیزین اعلانیدیر. قورتولوش ساواشیندا قهرمان‌لیق داستانی یازان عزیز میللتیمیز، جمهوریتین قورولوشوندان سونرا هر ساحه‌ده سرعتله گلیشمه‌سی و ایرلیلییشی پرینسیپ سئچمیش؛ تورکیه بوگون، دونیانین حؤرمتین و نومونه اولکه‌لریندن حالینا گلمیش‌دیر.
بیزلر ده گله‌جگیمیزین تأمیناتی اولان اوشاق‌لاریمیزین داها بؤیوک، داها گوجلو، داها زنگین، داها ثابت بیر تورکیه‌ده یاشاما‌لاری اوچون میللتیمیزدن آلدیغیمیز گوجله ایشلریمیزی سوردوروروک. بوتون دونیا اوشاق‌لاری ال-اله قئید ائتدیگیمیز 23 آوریل اوشاق بایرامی، میللتیمیزین اوشاق‌لارا وئردیگی قیمتین ان گوزل تظاهورودور. میللت اولا‌راق، اوشاق‌لاریمیزی دونیاداکی ان قیمت‌لی وارلیق کیمی گؤرور، اونلاری ال اوستونده توتوروق. ان بؤیوک آرزوموز، اوشاق‌لاریمیزا و گنج‌لریمیزه داها پارلاق صاباح‌لار حاضیرلاماق‌دیر".
پرزیدنت اردوغان، قورولوشون‌دان بو یانا تورکیه بؤیوک میللت مجلیسی آلتیندا اولکه‌یه خیدمت ائتمیش بوتون میللت وکیل‌لرینه شوکران‌لارینی تقدیم ائده‌رک،
ایستیقلال ساواشیمیز باش قوموتانی، تورکیه بؤیوک میللت مجلیسی‌نین ایلک باشقانی، جمهوریتیمیزین بانی‌سی غازی مصطفی کمال ایله بوتون شهید و غازیلریمیزی رحمتله، میننتدارلیقلا یاد ائدیرم. بوتون اوشاق‌لاریمیزین، بوتون دونیا اوشاق‌لاری‌نین بو موستثنا بایرامینی گؤنولدن تبریک ائدیرم." ایفاده‌لرینی ایستیفاده ائتدی.
